Publication: Magyar Közlöny
Issue: MK-2010-149 (Year: 2010, Number: 149)
Era: contemporary
Section: 62.; 61/1992. (XI. 20.) AB határozat, ABH 1992, 280–282.]
Paragraph Index: 160

62.; 61/1992. (XI. 20.) AB határozat, ABH 1992, 280–282.] Minthogy az árvaellátásra jogosultság esetében – az Abh.-ban kifejtettekre is figyelemmel – nem alapjogra vonatkozó különbségtételrõl van szó, az Alkotmánybíróság azt vizsgálta, hogy a kifogásolt rendelkezés azáltal, hogy a nevelt gyermeket csak meghatározott feltételek fennállása esetén vonja a jogosultsági körbe, azonos csoportba tartozó jogalanyokat érint-e, és a megkülönböztetés önkényes-e. A Tny. 54. § (1) bekezdése az ellátásra jogosult nevelt gyermek ismérveit egyrészt az elhunyt személy és házastársa oldaláról, másrészt a másik szülõvel való kapcsolata alapján határozza meg: így az elhunyt személy haláláig a vele együttélõ házastárssal, élettárssal közös háztartásban kell nevelkednie, valamint a másik szülõvel vérségi kötelékben kell állnia, mégpedig annak korábbi házasságából, élettársi együttélésébõl kell származnia. Ebbõl következõen nem értendõ ide a házastárs – közös háztartásban nevelkedõ – örökbefogadott, vagy nem házasságból, élettársi kapcsolatból született gyermeke. Az Alkotmánybíróság megítélése szerint e nevelt gyermekek a szabályozás szempontjából homogén csoportot alkotnak, mert azzal a házastárssal, aki õket a közös háztartásba hozta, rokoni (szülõ-gyermek) kapcsolatban állnak. E szempontból közömbös, hogy a gyermek házasságból, életközösségbõl, házasságon kívüli kapcsolatból, reprodukciós eljárásból származik, vagy a szülõ egyedülállóként fogadta örökbe, mert az árvaellátás valamennyi nevelt gyermek esetében a kiesett tartás pótlását szolgálja. Más jogszabály a jogosultságok szempontjából a nevelt gyermekek között nem tesz különbséget, és azonosan kezeli a nevelt gyermeket a vérszerinti és örökbefogadott gyermekkel. A családok támogatásáról szóló 1998. évi LXXXIV. törvény 7. § (1) bekezdés a) pontja a családi pótlékra jogosultak között felsorolja a nevelõszülõt és a szülõvel együtt élõ házastársat, vagyis a vele egy háztartásban nevelt, nem saját gyermek után is megilleti a juttatás; a szociális

Source: https://magyarkozlony.hu/hivatalos-lapok/25614906cd7dbe15892747c0e590dc95cac4389b/dokumentumok/f3f263cdf1fa73bb2ab725cb7d532eb249e759c7/letoltes